Bekendtgørelse om takster for administration pr. 1. januar 2026 efter lov om arbejdsskadesikring og lov om sikring mod følger af arbejdsskade

I medfør af § 59, stk. 4, sidste pkt., og § 81, stk. 3, i lov om arbejdsskadesikring, jf. lovbekendtgørelse nr. 919 af 25. juni 2024, som ændret ved xx, og § 53 A, stk. 1, i lov om sikring mod følger af arbejdsskade, jf. lovbekendtgørelse nr. 943 af 16. oktober 2000, og efter indstilling fra bestyrelsen for Arbejdsmarkedets Erhvervssikring og efter forhandling med social- og boligministeren fastsættes:

*Takster for Arbejdsmarkedets Erhvervssikrings og Ankestyrelsens administration*

**§ 1.** Betalingen for Arbejdsmarkedets Erhvervssikrings administration af sager, jf. § 2, stk. 1, nr. 1 og 3, og stk. 2, i lov om den selvejende institution Arbejdsmarkedets Erhvervssikring, jf. lovbekendtgørelse nr. 980 af 9. september 2019, udgør 4.807 kr. pr. delafgørelse.

**§ 2.** Betalingen for Arbejdsmarkedets Erhvervssikrings administration af sager efter lov nr. 336 af 2. april 2014 om erstatning og godtgørelse til udsendte soldater og andre statsansatte med sent diagnosticeret posttraumatisk belastningsreaktion, jf. § 2, stk. 1, nr. 2, i lov om den selvejende institution Arbejdsmarkedets Erhvervssikring, jf. lovbekendtgørelse nr. 980 af 9. september 2019, udgør 4.807 kr. pr. sag.

**§ 3.** De i § 1 og § 2 anførte takster betales for behandling af førstegangsanmeldelser, genoptagelsesanmodninger samt de af Arbejdsmarkedets Erhvervssikrings fastsatte revisioner af allerede afgjorte sager.

**§ 4.** Betalingen for Ankestyrelsens administration af sager oprettet 1. januar 2026 eller senere udgør 10.700 kr. pr. delafgørelse.

*Udtalelser*

**§ 5.** Betalingen for Arbejdsmarkedets Erhvervssikrings udtalelser efter § 81, stk. 1, i lov om arbejdsskadesikring, jf. lovbekendtgørelse nr. 919 af 25. juni 2024, og efter § 10 i erstatningsansvarsloven, jf. lovbekendtgørelse nr. 1070 af 24. august 2018, sker efter følgende takster:

1) Udtalelse om erhvervsevnetab: 26.378 kr.

2) Øvrige udtalelser: 10.113 kr.

*Stk. 2.* Den i stk. 1, nr. 1, anførte takst anvendes også særskilt for udtalelser om, hvorvidt det på nærmere angivne tidspunkter på grundlag af nærmere anførte sagsakter var muligt at skønne midlertidigt eller endeligt over skadelidtes fremtidige erhvervsevne, uanset om der samtidig anmodes om andre udtalelser.

*Stk. 3.* Beløb efter stk. 1 og 2 indbetales samtidig med anmodningen om udtalelsen.

*Ikrafttræden*

**§ 6.** Bekendtgørelsen træder i kraft den 1. januar 2026.

*Stk. 2.* Bekendtgørelse nr. 1250 af 27. november 2024 om takster for administration pr. 1. januar 2025 efter lov om arbejdsskadesikring og lov om sikring mod følger af arbejdsskade ophæves.

*Beskæftigelsesministeriet, den xxx*

Kaare Dybvad Bek

/ Marianne Sørensen